Tuvos Liaudies Respublika
Tuvos Liaudies Respublika (tuv. Тыва Арат Республик, Tywa Arat Respublik), iki 1926 m. vadinosi Tanu Tuvos Liaudies Respublika – iš dalies pripažinta socialistinė respublika, gyvavusi 1921–1944 m. Šalis buvo įsikūrusi toje pačioje teritorijoje kur dabar yra Tuvos Respublika Rusijoje. Sovietų Sąjunga ir Mongolija buvo vienintelės šalys, oficialiai pripažinusios ją per visą jos gyvavimo laikotarpį. Po sustiprėjusios sovietų įtakos laikotarpio 1944 m. spalio mėn. Tuvos parlamento prašymu valstybė buvo prijungta prie Rusijos TFSR (didžiausios Sovietų Sąjungos respublikos), taip nutraukiant dvidešimt trejus nepriklausomybės metus trukusį nepriklausomybės laikotarpį.